LISTA DEFINITIVA DE CENTROS EDUCATIVOS PARTICIPANTES NOS PREMIOS DEMO DAY DESENVOLVIDOS NO MARCO DO PROXECTO “DEPOEMPRENDE NA FP” 2019-2020
ADMINISTRACIÓN LOCAL — Provincial — Deputación Provincial (Persoal, oposicións, 15/06/2020)

EXPEDIENTE 2020009655 ASUNTO Lista Definitiva de centros participantes nos Premios Demo Day TRÁMITE RP aprobación da lista definitiva de centros educativos participantes nos Premios Demo Day desenvolvidos no marco do proxecto “DepoEmprende na FP” 2019-2020 O Deputado Delegado, no uso das facultades delegadas pola Presidencia, ditou a seguinte RESOLUCIÓN: Resultando que o Xefe do Servizo de Promoción de Emprego e Desenvolvemento Local, coa conformidade do Deputado Delegado de Réxime Interior, Economía, Facenda, Novas Tecnoloxías e ORAL, Don Edgar Alberto Radoslav Sanchez Vallejo, emite informe-proposta co seguinte teor literal: Primeiro.- O 17 de febreiro de 2020, con número de rexistro 2020001541, emítese a Resolución Presidencial pola que se aproban as Bases da convocatoria dos Premios Demo Day correspondentes ao programa “DepoEmprende” 2019-2020, proxecto “DepoEmprende na FP”, dirixido aos centros educativos participantes nesta modalidade que imparten ensinanzas de formación profesional de grao medio e grao superior. Segundo.- O 20 de febreiro de 2020 publícase a convocatoria no Boletín Oficial da Provincia de Pontevedra (BOPPO) e na Base de Datos Nacional de Subvencións (BDNS), e indícase na base sexta que a data de finalización para a presentación de solicitudes é o 28 de febreiro de 2020. Terceiro.- Tal e como se establece na base quinta, unha vez finalizado o prazo de presentación de instancias e revisadas as solicitudes, publicouse no BOPPO núm.44, de 05 de marzo de 2020, a lista provisional de centros educativos admitidos e excluídos. Cuarto.- Con data 06 de maio de 2020 publicase no BOPPO (núm.85) a modificación das bases dos Premios Demo Day para adaptar o procedemento á situación sobrevida da actual crise sanitaria derivada do COVID-19. Quinto.- Con data 01 reanúdanse os prazos administrativos de acordo coa Resolución Presidencial cese suspensión procedementos e sinalamento dos de terminación por imposibilidade sobrevida publicada no BOPPO núm.103, de 01 de xuño de 2020. Sexto.- Con data 08 de xuño de 2020 finaliza o prazo establecido para a presentación de alegacións sobre a lista provisional. Durante o período, non se deron alegacións e presentáronse 4 renuncias de participación. Tres centros educativos renuncian a participar nos Premios Demo Day, e un centro educativo renuncia a participar na categoría de Grao Superior, mantendo a participación na categoría de Grao Medio. Sétimo.- Transcorrido o prazo establecido para a presentación de alegacións sobre a lista provisional, publicarase no BOPPO a lista definitiva de centros educativos admitidos e excluídos para participar nas diferentes categorías dos Premios Demo Day. Achégase listado definitivo como Anexo I. Bases da convocatoria dos Premios Demo Day correspondentes ao programa “DepoEmprende” 2019-2020, proxecto “DepoEmprende na FP”, publicadas no BOPPO núm.35, de 20 de febreiro de 2020. Modificación das bases dos Premios Demo Day correspondentes ao proxecto “DepoEmprende na FP”, publicado no BOPPO núm.85, de 06 de maio de 2020. Cese suspensión procedementos e sinalamento dos de terminación por imposibilidade sobrevida, publicado no BOPPO núm.103, de 01 de xuño de 2020.” Vista a Resolución Presidencial nº 2020002793, de 16 de marzo de 2020, a través da cal se avocan as competencias que ostentan as/os deputadas/os provinciais e se delegan con carácter extraordinario no Deputado Delegado de Réxime Interior, Economía, Facenda, Novas Tecnoloxías e Oral, D. Edgar Alberto Radoslav Sanchez Vallejo, ata en tanto se estenda a situación actual de continxencia fronte ao COVID19, e en base aos antecedentes e fundamentos xurídicos sinalados nos apartados anteriores, RESOLVO: Aprobar a lista definitiva de centros educativos participantes no proxecto “DepoEmprende na FP” 2019-2020 admitidos e excluídos, así como aqueles que presentan renuncia para participar nos Premios Demo Day 2019-2020. Achégase lista definitiva de centros educativos admitidos, excluídos e que presentan renuncia para participar nos Premios Demo Day como Anexo I. A lista definitiva deberase publicar no Boletín Oficial da Provincia de Pontevedra (BOPPO) segundo o establecido na base quinta da convocatoria. Asinado dixitalmente á marxe. Contra este acordo que pon fin á vía administrativa poderá interpoñerse recurso potestativo de reposición ante a Presidencia, no prazo dun mes a partir do día seguinte ó desta notificación (artigos 123 e 124 da Lei 39/2015, de 1 de outubro, do Procedemento Administrativo Común das Administracións Públicas) ou ben directamente recurso contencioso – administrativo ante o Xulgado do Contencioso – Administrativo de Pontevedra, no prazo establecido no artigo 46 da Lei 29/1998, de 13 de xullo Reguladora da Xurisdición Contencioso – Administrativa. Todo isto sen prexuízo de que poida ser utilizado calquera outro recurso que estime conveniente.